Diari Oficial de la Generalitat Valenciana


Sumari del DOGV 4964, del 11-03-2005 (2005/2456)

Notificació a Viajes Onairos, SL. Expedient número 81/2004-A.
-------------------------------------------------------------

### Dades del document

Número de DOGV
:   4964

Data del DOGV
:   11-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/2456


Organisme emissor
:   Agència Valenciana del Turisme

Tipus de document
:   Anunci

Notificació a Viajes Onairos, SL. Expedient número 81/2004-A. [2005/A2456]
  
Per no haver sigut possible notificar de forma personal i directa a l'interessat la resolució del secretari autonòmic de Turisme i director de l'Agència Valenciana del Turisme de data 30 de desembre de 2004, que desestimava el recurs d'alçada interposat per la societat mercantil Viajes Onairos, SL, com a titular de l'agència de viatges Viajes Onairos d'Orihuela, recaigut en l'expedient sancionador 81/2004-A, és procedent la publicació en el Diari Oficial de la Generalitat Valenciana a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 1 de març de 2005.- El secretari autonòmic de Turisme i director de l'Agència Valenciana del Turisme: Matías Pérez Such.
  
Amb data 30 de desembre de 2004 el secretari autonòmic de Turisme i director de l'Agència Valenciana del Turisme, ha dictat la resolució següent:
  
«Resolució del secretari autonòmic de Turisme i director de l'Agència Valenciana del Turisme, per la qual es desestima el recurs d'alçada interposat per la societat mercantil Viajes Onairos, SL, com a titular de l'Agencia de Viajes Onairos.
  
Vist el recurs d'alçada interposat per José Angel Soriano Rodríguez, com a representant de la societat mercantil Onairos, SL, titular de l'Agencia de Viajes Onairos, sítia en l'avinguda de la Vega, número 17, d'Orihuela (Alacant), contra la resolució sancionadora del cap del Servici Territorial de Turisme d'Alacant de data 4 d'agost de 2004.
  
Fets
  
1. En data 27 de novembre de 2003 va tindre entrada en el Servici Territorial de Turisme d'Alacant la reclamació formulada per una client de l'Agencia de Viajes Onairos, sítia a Orihuela (Alacant), avinguda de la Vega número 17. A fi de comprovar els fets denunciats, en data 10 de desembre de 2003 es va fer visita d'inspecció a l'esmentat establiment, el resultat del qual consta en l'acta número 364/2003-A feta amb tal efecte i que obra en l'expedient.
  
Basant-se en la dita acta, es va iniciar el corresponent expedient sancionador, que va concloure amb la resolució del cap del Servici Territorial de Turisme d'Alacant de data 4 d'agost de 2004, que imposava a la recurrent una sanció de multa de nou-cents euros (900 €), com a autora d'una infracció de l'article 51.8 de la Llei 3/1998, de 21 de maig, en incomplir les condicions del servici contractat amb la reclamant, les circumstàncies de la qual consten en l'esmentada resolució i es donen per reproduïdes.
  
2. Contra la dita resolució, José Ángel Soriano Rodríguez, com a titular de l'Agencia de Viajes Onairos, SL, sítia en l'avinguda de la Vega, número 17, d'Orihuela (Alacant), va interposar recurs d'alçada, basant-se en les següents al·legacions que tot seguit s'exposen:
  
- Que, amb tota probabilitat, els fets que motiven l'expedient tenen la causa en una errada informàtica i que s'havia procedit amb total bona fe.
  
- Que, una vegada originat el problema, el deïdor, va fer ús de tots els mecanismes al seu abast, amb la finalitat de solucionar l'assumpte.
  
- Que, després d'informar el client de la situació i de les possibles solucions, en un primer moment va estar d'acord que se li gestionara una altra fórmula de viatge. Més tard canvia d'opinió: manifesta que, a través d'una altra agència, ha trobat places a Iberia, i a més, més barates.
  
- Que, comptat i debatut, una vegada aconseguida una solució amistosa, és el client el qui trenca el pacte i és l'agència qui carrega amb les despeses.
  
Fonaments jurídics
  
1. L'article 25 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, quan disposa que:
  
?1. Les agències de viatges estan obligades a facilitar als seus clients la totalitat dels servicis contractats amb les condicions i característiques estipulades. Només eximirà d'esta obligació la força major o la causa suficient.
  
2. Als efectes del que establix l'article anterior, es consideraran causes suficients:
  
a) Els supòsits en què les agències, a pesar d'actuar amb la previsió i diligència degudes, no puguen facilitar els servicis contractats per raons que no els siguen imputables.
  
b) Quan en els programes d'un dia no s'hagen aconseguit el nombre suficient d'inscripcions, sempre que tal nombre mínim haja sigut especificat en les condicions del programa, i que l'anul·lació s'anuncie als viatgers com a mínim amb deu dies d'antelació al d'eixida.
  
3. Si existira la impossibilitat de prestar un servici en les condicions pactades, l'agència oferirà a l'usuari la possibilitat d'optar pel reembossament total d'allò que s'ha abonat, o la seua substitució per un altre de semblants característiques respecte a la categoria i qualitat. Si d'esta substitució el servici resultara d'inferior categoria o qualitat, l'agència haurà de reembossar la diferència.
  
4. Si les causes indicades en l'apartat 2 del present article, o les de força major, es produïxen abans d'haver-se iniciat la prestació del servici i amb això s'impedix el compliment de l'operació, el client tindrà dret al reembossament total d'allò que s'ha abonat, excepte les possibles despeses que, sota esta condició, s'hagueren pactat. Si sobrevenen després d'iniciat el servici, l'agència estarà obligada a proporcionar al seu client, en tot cas, la tornada fins al punt d'origen i a tornar les quantitats que proporcionalment li corresponguen?.
  
2. L'article 51.8 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, quan disposa que constituïxen infraccions administratives de caràcter greu:
  
?L'incompliment del contracte o de les condicions pactades, respecte del lloc, temps, preu o altres elements integrants del servici turístic acordat?.
  
3. En el present cas, ha quedat acreditat durant la tramitació de l'expedient sancionador que la part recurrent va prestar deficientment els servicis sol·licitats per la part reclamant, la qual va contractar un bitllet d'avió Alacant-Cali amb eixida el dia 22 de novembre de 2003, i no va poder realitzar l'esmentat vol en haver anul·lat la companyia aèria la reserva que no havia estat confirmada per l'agència de viatges. Estos fets suposen una infracció del tipus que establix l'article 25 del Reglament d'Agències de Viatges, aprovat per Decret 20/1997, d'11 de febrer, infracció que l'article 51.8 de la Llei 3/1998, de 21 de maig, tipifica com de caràcter greu.
  
Respecte a allò al·legat per la part recurrent en el recurs formulat, cal deixar constància en primer lloc que en l'escrit d'ampliació de les al·legacions a l'acta d'inspecció, presentat en data 22 de desembre de 2003, la part recurrent assumix la seua part de culpa per no haver fet les anotacions necessàries en el programa informàtic.
  
D'altra banda, en res altera el contingut de la resolució recorreguda el fet que l'agència sancionada proposara a la reclamant un canvi de bitllet per a realitzar el trajecte un altre dia, ja que esta va rebutjar legítimament el canvi proposat per resultar-hi més onerós i per això va acudir a una altra agència de viatges a la recerca de bitllets més econòmics.
  
Per això, com que les al·legacions formulades per la part recurrent no desvirtuen el contingut de la resolució sancionadora del cap del Servici Territorial de Turisme d'Alacant de data 4 d'agost de 2004, i d'acord amb l'informe del Servici Territorial de Turisme de data 27 de setembre de 2004, ha de desestimar-se el recurs interposat.
  
En virtut del que disposa el Decret 209/2004, de 8 d'octubre, pel qual s'aprova el Reglament de l'Agència Valenciana del Turisme (DOGV de 13 d'octubre de 2004), i en l'article 8.1 del Decret 185/2004, d'1 d'octubre, pel qual s'aprova el Reglament Orgànic i Funcional de la Conselleria de Turisme, resolc:
  
Desestimar el recurs d'alçada interposat per Viajes Onairos, SL, contra la resolució sancionadora del cap del Servici Territorial de Turisme d'Alacant de data 4 d'agost de 2004, i confirmar esta en tots els seus termes.
  
Contra la present resolució, que posa fi a la via administrativa, podrà interposar-se recurs contenciós administratiu davant del Jutjat Contenciós Administratiu d'Alacant o del domicili del recurrent, a la seua elecció, dins del termini de dos mesos, comptats des de l'endemà de la recepció d'esta, d'acord amb el que establixen els articles 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.